Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 1002/11/3309	Trenčín, 9.7.2012
EEČ : 2-28-111-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec XXXXX, nar. XXXXX je povinný v zmysle § 62 Zákona o rodine a následne na základe rozsudku OS v Trenčíne 30P/293/2006 zo dňa 17.01.2008, právoplatného dňa 11.03.2008 prispievať na výživné mesačne na dcéru XXXXX v sume 99,58,- € vždy do 15. dňa v mesiaci vopred do rúk matky XXXXX, nar. 08.10.1976, trv. bytom XXXXX, XXXXX XXXXX pričom ako povinný si neplní riadne vyživovaciu povinnosť na svoju dcéru od júla 2011 až do súčasnej doby, čím mu vznikol dlh na riadnom výživnom v sume spolu 347,90,- €, v sledovanom období povinný bol vedený ako uchádzač o zamestnanie na ÚPSVaR Prievidza v období od 01.07.2011 do 25.07.2011 a nebol posudzovaný ako osoba v hmotnej núdzi,
lebo obvinený nebol v čase činu pre nepríčetnosť trestne zodpovedný
Odôvodnenie:
Poverený príslušník OR PZ v Trenčíne uznesením podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods. 2 Tr. zák., ktorého sa dopustil na skutkovom základe, že ako otec XXXXX, nar. XXXXX je povinný v zmysle § 62 Zákona o rodine a následne na základe rozsudku OS v Trenčíne 30P/293/2006 zo dňa 17.01.2008, právoplatného dňa 11.03.2008 prispievať na výživné mesačne na dcéru XXXXX v sume 99,58,- € vždy do 15. dňa v mesiaci vopred do rúk matky XXXXX, nar. 08.10.1976, trv. bytom XXXXX, XXXXX 2503/11, pričom ako povinný si neplní riadne vyživovaciu povinnosť na svoju dcéru od júla 2011 až do súčasnej doby, čím mu vznikol dlh na riadnom výživnom v sume spolu 347,90,- €, v sledovanom období povinný bol vedený ako uchádzač o zamestnanie na ÚPSVaR Prievidza v období od 01.07.2011 do 25.07.2011 a nebol posudzovaný ako osoba v hmotnej núdzi.

Počas prípravného konania bol vyhotovený znalecký posudok z odboru  zdravotníctvo a farmácia, odvetvie psychiatria, z ktorého je zrejmé, že obvinený v čase spáchania predmetnej trestnej činnosti vedel rozpoznať protiprávnosť svojho konania v miere podstatne, forenzne významne zmenšenej a toto svoje konania nemohol ovládať.

	Podľa § 215 ods.1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný.

	S poukazom na vyššieuvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor